Ανδρέας Ζυγομαλάς

Ο Ανδρέας Ζυγομαλάς (1803 - 1876) ήταν Έλληνας αγωνιστής του 1821, πολιτικός της νεοσύστατης Ελλάδας, πληρεξούσιος, υπουργός και δημοσιογράφος - εκδότης.

Βιογραφικά στοιχεία 
Γεννήθηκε στη Σμύρνη το 1803. Η καταγωγή του ήταν από τις αρχαιότερες ελληνικές οικογένειες. Αγωνίστηκε στην επανάσταση του 1821 μαζί με άλλους επίλεκτους εθελοντές Ηπειρώτες, Ζακυνθινούς και Αθηναίους. Πήρε μέρος στους αγώνες στη Χίο, και το Μεσολόγγι μέχρι τη λύση της πολιορκίας, στο Ναύπλιο, στην Τρίπολη και στην Αθήνα. Στην Ακρόπολη των Αθηνών προσβλήθηκε σοβαρά από βαριά ασθένεια και σώθηκε ως εκ θαύματος. 

Σπούδασε στην Πάντοβα και στο Παρίσι ιατρική με υποτροφία του Κοραή και του Καποδίστρια. Επέστρεψε στην Ελλάδα και εγκαταστάθηκε αρχικά στην Ύδρα, και αργότερα στις Σπέτσες. Στα χρόνια του Όθωνα εγκαταστάθηκε στο Ναύπλιο, όπου παντρεύτηκε τη Μαρία Ταμπακοπούλου και απέκτησε αρκετά παιδιά μεταξύ των οποίων ο Γεώργιος, ο Ιωάννης και ο Αντώνιος Ζυγομαλάς, ο μόνος που απέκτησε τέκνο, τον Ανδρέα (1890-1914), Μπιζανομάχο και Αγωνιστή της Αυτόνομης Βορείου Ηπείρου και ο οποίος ήταν ο μόνος που έφερε το όνομα του παππού του. 

Ασχολήθηκε με τη δημοσιογραφία στην έκδοση της εφημερίδας «Ο φίλος του Λαού» και διακρίθηκε ως ένας από τους άριστους και πιο τολμηρούς δημοσιογράφους. 

Το 1843 εκλέχτηκε πανηγυρικά αντιπρόσωπος των Κρητών στην Α΄ Εθνική Συνέλευση στην Αθήνα. Επίσης χρημάτισε υπουργός ναυτικών στην Κυβέρνηση Αλέξανδρου Μαυροκορδάτου 1854. 

Απεβίωσε το 1876.

Πηγές 
 Ανδρέας Ζυγομαλάς - Βιογραφικά στοιχεία από το Ινστιτούτο Νεοελληνικών Ερευνών
 

Αγωνιστές του 1821
Έλληνες δημοσιογράφοι
Έλληνες πληρεξούσιοι